चना मसाला

चना मसाला भारतीय खाने की एक प्रसिद्ध सब्जी है। इसमें मुख्य सामग्री काबुली चना है। यह तेज मसाले की चटपटी सब्जी होती है। यह दक्षिण एशिया पर्यन्त मिलती है, जिसमें यह उत्तर भारत में सबसे प्रचलित है।

सामग्री 
काबुली चने के साथ इसमें प्याज, टमाटर, अदरक, लहसुन, हरा धनिया, हल्दी, धनिया पावडर, गर्म मसाला आदि पड़ते हैं। यह एक शाकाहारी व्यंजन है। इसमें बनाते हुए यदि सूखा चना मसाला भी डाल दिया जाये तो स्वाद दोगुना हो जाता है।

क्षेत्र 
भारत में यह मुख्यतः उत्तरी भारत के पंजाब के अलावा पश्चिमी भारत में सिंधी क्षेत्र, गुजरात और राजस्थान में चलती है। गुजरात और राजस्थान में ये प्रायः सूखी सब्जी बनती है। वहीं उत्तर प्रदेश औरन कटवर्ती क्षेत्रों में ये रसेदार सब्जी बनती है। किंतु मसाला सदा ही चटपटा और तेज होता है। इसे कुल्चे या भटूरे के संग परोसा जाता है। प्रायः उत्सवों की दावतों में यह एक मुख्य व्यंजन होता है। 

पाकिस्तान में आलू छोले बहुत चलते हैं। ये कराची और लाहौरकी सड़कों पर आम बिकते हुए मिलते हैं।

सन्दर्भ

बाहरी कड़ियाँ
 क्रमवार चना मसाला बनाने की विधि
 चना मसाला बनाने की विधि व्यंजन.कॉम पर
 चना मसाला बनाने की विधि याहू जागरण पर
 चना मसाला बनाने की विधि

पाकिस्तानी खाना
पंजाबी खाना
सिंधी खाना
भारतीय खाना